als_Latn dik_Latn sag_Latn
Neuer: Jam krenar që jam kandidat për "Topin e Artë"
sporti.com - 12/26/2014 3:00:00 AM
Manuel Neuer, portieri i Bayern Munchen dhe kombëtares gjermane, ka deklaruar se viti 2014 ka qenë viti më i mirë i karrierës së tij pasi fitoi Kupën e Botës, Bundesligën dhe Kupën e Gjermanisë.
Gjatë një interviste për gazetën 'Süddeutsche Zeitung’, 28-vjeçari foli edhe për Topin e Artë. Ai nuk e sheh veten favorit për të ngritur trofeun në 12 janar: “Është një nder për mua të jem kandidat dhe jam krenar që jam futur në treshen finale. Është e qartë që dy të tjerët (Cristiano dhe Messi) nisen të avantazhuar.”
Përsa i përket objektivit për vitin 2015, Neuer u shpreh se ai është fitimi i Champions League, finalja e të cilës do të luhet në Berlin: “Në vitin 2012 e humbëm mundësinë për ta fituar në qytetin tonë (Bayern humbi në Mynih finalen ndaj Chelsea), por kësaj radhe duam të fitojmë në vendin tonë.”
als_Latn gla_Latn als_Latn als_Latn als_Latn